Taras Hryhorovych Shevchenko (Тара́с Григо́рович Шевче́нко en ucrainés y alfabeto cirilico, Тара́с Григо́рьевич Шевче́нко en ruso y alfabeto cirilico), naixito de Moryntsi (Imperio ruso, hue Ucraína) o 9 de marzo de 1814 y muerto en Sant Petersburgo (Imperio ruso, hue Rusia) o 10 de marzo de 1861, estió un destacato escritor, poeta y pintor ucrainés. Fendo parte d'o Romanticismo, ye considerato como o establidor d'a moderna literatura ucrainesa y mesmo d'os alazetz de l'actual idioma ucrainés, encara que tamién escribiba en ruso, y antiparte mos dixó una important obra grafica como pintor y como debuixant.